钦定古今图书集成/方舆汇编/边裔典/第104卷 > 《浡泥国土产考》
## 钦定古今图书集成/方舆汇编/边裔典/第104卷 > 《浡泥国土产考》

片脑　树如杉桧，取之者必斋沐而往。其成片似梅
花者为上，其次有金脚脑、速脑、米脑、苍脑、札聚脑。又
一种如油，名“脑油。”

檀香、　　　象牙、　　　吉贝布，　　玳瑁。

鹤顶　　　巴尾树：　　贝多叶　　椰子。

槟榔　　　加蒙树　　二树，心可为酒。

纸　纸类木皮而薄，莹滑，色微绿。宋时入贡，以此纸
书表。

《坤舆图》说：渤泥岛在赤道下，出片脑，极隹，燃火沈水
中，火不灭，直燃至尽。有兽名把杂尔，似羊鹿，其腹内

宋

### 真宗咸平四年丹眉流国来贡

按《宋史真宗本纪》，咸平四年闰月，丹眉流国来贡。
按《丹眉流本传》，“丹眉流国，东至真腊五十程，南至罗
越水路十五程，西至西天三十五程，北至程良六十
程，东北至罗斛二十五程，东南至阇婆四十五程，西
南至程若十五程，西北至洛华二十五程，东北至广
州一百三十五程。其俗以板为屋，跣足衣布，无绅带，
以”白纻缠其首，贸易以金银。其主所居，广袤五里，无
城郭，出则乘象车，亦有小驷。地出犀、象、𨱎石、紫草、苏
木诸药。四时炎热，无雪霜，未尝至中国。咸平四年，国
主《多须机》遣使打吉马，副使打腊、判官《皮泥》等九人
来，贡木香千斤、𨱎。各百斤，胡黄连三十五斤，紫草
百斤，红毡一合，花布四段，苏木万斤，象牙六十一株。
召见崇德殿，赐以冠带服物。及还，又赐《多须机》诏书
以敦奖之。